Бодин/70
СЕДМИ ПРИЗОР

РУСЛАН (с момци):
Краља тражте, краља момци траж’те. 
Краља су нам у боју ранили;
Овамо га виђох одлазити...
Ту бит’ мора... крв му траг показа-
(Опази краља.)
Ха, ево га! Хвала милом Богу 
Кад га само нису ухватили.
(Краљу.)
Светла круно, како се осећаш?
Да л’ ћеш моћи рану преболети?
КРАЉ (маше главом не.)
РУСЛАН:
Немој тако, неће Бог пустити 
Да неправда правди се поруга!
Хајде самном!
КРАЉ (слабо):
Пусти ме да могу 
Душу Богу на миру предати.
РУСЛАН:
Хајде са мном. Па нек је суђено 
Да дан овај не преживиш бели 
Боље ти је код својих умрети!
КРАЉ (диже се тежко): 
А ти хајде, у том имаш право.
(Оду.)

Бодин